cyanic-selkie/wikianc huggingface dataset:
প্রত্যাবর্তন
প্রত্যাবর্তন বাংলাদেশের সঙ্গীতশিল্পী তাহসানের পঞ্চম একক অ্যালবাম। অ্যালবামটি ২০১১ সালের ১৪ ফেব্রুয়ারি মুক্তি পায়। প্যালবামে গানের সংখ্যা ১২টি। এই অয়ালবামটি অসাধারণ নামে মুক্তি পাওয়ার কথা থাকলেও পরে প্রত্যাবর্তন নামে মুক্তি পায়। অ্যালবামের নাম পরিবর্তন করে 'প্রত্যাবর্তন' করা প্রসঙ্গে তাহসান বলেন, 'প্রথম প্রেমের অনুভূতিটা আসলে অনেক মজার। প্রায়ই আমার মনে হয়, ভালোবাসার মানুষটির সঙ্গে যদি নতুন করে প্রেম শুরু করতে পারতাম! এ চিন্তা থেকেই গানটি লেখা। গানের কথাগুলো এমন, 'আমি আবার আরেকটাবার তোমার প্রেমে পড়তে চাই।' গানটির গল্প প্রেমিকার কাছে প্রত্যাবর্তন নিয়ে। তা ছাড়া অনেক দিন পর অ্যালবাম নিয়ে শ্রোতার সামনে হাজির হচ্ছি। 'প্রত্যাবর্তন' নাম রাখার এটিও একটি কারণ।
পৃষ্ঠপোষক
রবি মোবাইল অপারেটর
সিদ্ধার্থ নিগম
সিদ্ধার্থ নিগম হচ্ছেন একজন ভারতীয় কিশোর অভিনেতা যিনি ভারতীয় টেলিভিশন এবং চলচ্চিত্রে কাজ করেছেন। তাকে ধুম ৩ (২০১৩) ছবিতে ভূমিকার জন্য বেশি জানা যায় এবং চক্রবর্তী আশোকা সম্রাট ঐতিহাসিক টিভি নাটক অনুষ্ঠানের জন্যও পরিচিত, যেখানে তাকে
শশীকান্ত নরসিংরাও খেদেকর
শশীকান্ত নরসিংরাও খেদেকর হলেন মহারাষ্ট্রের বুলধানা জেলার শিবসেনার রাজনীতিবিদ। তিনি ১৩তম মহারাষ্ট্র বিধানসভার সদস্য এবং সিন্দখেদ রাজা বিধানসভা কেন্দ্রের প্রতিনিধিত্ব করেন।
আমিনা রহমান
ডঃ আমিনা রহমান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
আমিনা রহমান ১৯৭৯ সালের দ্বিতীয় জাতীয় সংসদের মহিলা আসন-১৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।তিনি মহিলা বিষয়ক মন্ত্রণালয়ের প্রথম মন্ত্রী হিসাবে ১৯৭৯-১৯৮০ পর্যন্ত দায়িত্ব পালন করেন।
নাবিল সামাদ
নাবিল সামাদ (৯ জন্ম অক্টোবর ১৯৮৬) হলেন বাংলাদেশী ক্রিকেটার। প্রথম শ্রেণীর ক্রিকেট খেলেন সিলেট বিভাগে। একজন বোলার। তিনি ২০০৬ অনূর্ধ্ব -১৯ ক্রিকেট বিশ্বকাপে (শ্রীলঙ্কা) বাংলাদেশের প্রতিনিধিত্ব করেছিলেন। সিলেট সিক্সার্স ২০ হাজার ডলারে তাকে কিনে নিয়েছিল। ২০১৫–৬ বাংলাদেশ ক্রিকেট মৌসুমে চট্টগ্রাম বিভাগে যোগ দিয়েছিলেন।
অক্টোবরে ২০১৮ সালে তিনি বাংলাদেশ প্রিমিয়ার লিগে সিলেট সিক্সার্স দলে জায়গা পেয়েছিলেন।
দোয়ারাবাজার ইউনিয়ন
দোয়ারাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
আয়তন ও জনসংখ্যা
আয়তন– ৯৮৩৮ একর (বর্গ কিঃ মিঃ) জনসংখ্যা – ১৭,৬১১জন।
শিক্ষা
শিক্ষার হার : ২৫.৩৯%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-এম এ বারী
মধুসূদন মানিকরাও কেন্দ্রে
ডঃ মধুসূদন কেন্দ্রে একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য। তিনি মহারাষ্ট্রের পারভানি জেলার ২০১৪ সালের বিধানসভা নির্বাচনে ৫৮,৪১৫ ভোট পেয়ে গঙ্গাখেদ নির্বাচনী এলাকা থেকে জয়ী হন।
পায়াল
পায়াল (Payal) ভারতের পাঞ্জাব রাজ্যের লুধিয়ানা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পায়াল শহরের জনসংখ্যা হল ৭২৬৭ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৩% হল ৬ বছর বা তার কম বয়সী।
হবিগঞ্জ-২
হবিগঞ্জ-২ আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৪০নং আসন। এ আসন থেকে নির্বাচিত বর্তমান সংসদ সদস্য হলেন বাংলাদেশ আওয়ামী লীগের আব্দুল মজিদ খান।
সীমানা
হবিগঞ্জ-২ আসনটি হবিগঞ্জ জেলার আজমিরিগঞ্জ উপজেলা ও বানিয়াচং উপজেলা নিয়ে গঠিত।
ইতিহাস
১৯৮৪ সালে হবিগঞ্জ-২ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল। এটি পূর্বে সিলেট-১৬ আসন হিসেবে পরিচিত ছিল।
১৯৯০-এর দশকে নির্বাচন
শরীফ উদ্দিন আহমেদ অফিসে মারা যান। ১ অক্টোবর ১৯৯৬ সালের উপ-নির্বাচনে সুরঞ্জিত সেনগুপ্ত নির্বাচিত হন।
টাফটি মান
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও কোয়াজুলু-নাটাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন টাফটি মান।
শৈশবকাল
ট্রান্সভালের বেনোনিতে টাফটি মানের জন্ম। দক্ষিণ আফ্রিকার মাইকেলহাউজ বোর্ডিং স্কুলে অধ্যয়ন করেছেন। এরপর, কেমব্রিজ বিশ্ববিদ্যালয়ের অধীনে গনভিল ও কায়ান কলেজে পড়াশুনো করেন। প্রথমে গল্ফ খেলার দিকে মনোনিবেশ ঘটান। ১৬ বছর বয়সেই নাটাল অ্যামেচার গল্ফ চ্যাম্পিয়নশীপের শিরোপা জয় করেন।
কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয়ের মধ্যকার বার্ষিক খেলায় অংশগ্রহণের সুবাদে গল্ফে ব্লুধারী হন। কেমব্রিজ বিশ্ববিদ্যালয় প্রথম একাদশ দলের পক্ষে ক্রিকেট খেলার সুযোগ হয়নি তার। ফ্রেশম্যানের পক্ষে প্রস্তুতিমূলক খেলায় অংশগ্রহণ করলেও কোন উইকেট পাননি ও পরবর্তীতে আর চেষ্টাও করেননি তিনি।
প্রথম-শ্রেণীর ক্রিকেট
১৯৩৯-৪০ মৌসুম থেকে ১৯৫০-৫১ মৌসুম পর্যন্ত টাফটি মানের প্রথম-শ্রেণীর খেলোয়াড়ী জীবন চলমান ছিল। লম্বা, লিকলিকে ও চশমা পরিহিত অবস্থায় টাফটি মান নিচেরসারিতে ডানহাতে ব্যাটিং ও স্লো লেফট-আর্ম অর্থোডক্স স্পিন বোলার হিসেবে খেলতেন। দ্বিতীয় বিশ্বযুদ্ধের পরপরই নাটাল দলের পক্ষে প্রথম-শ্রেণীর ক্রিকেট খেলতে শুরু করেন। এরপর, ১৯৪৬-৪৭ মৌসুমে ইস্টার্ন প্রভিন্সের পক্ষে খেলেন। অংশগ্রহণকৃত ৭৩টি প্রথম-শ্রেণীর খেলাগুলোর দুই-তৃতীয়াংশই দক্ষিণ আফ্রিকা দলের পক্ষে খেলেছেন।
১৯৩৯ সালের শীতে ইংল্যান্ড থেকে দক্ষিণ আফ্রিকায় ফিরে যান। ১৯৩৯-৪০ মৌসুমে নাটালের পক্ষে প্রথম-শ্রেণীর খেলায় অভিষেক ঘটে তার। পাঁচ খেলায় অংশ নিয়ে মিতব্যয়ী বোলিং করেন। তবে, কোন ইনিংসেই তিনের অধিক উইকেট লাভে সক্ষমতা দেখাতে পারেননি।
বিশ্বযুদ্ধে অংশগ্রহণ
দ্বিতীয় বিশ্বযুদ্ধে সক্রিয় অংশগ্রহণ করেন। ইতালিতে ধৃত হন। অতঃপর যুদ্ধ বন্দীশিবির থেকে উদ্ধার পান। যুদ্ধকালীন বড়ধরনের দিনলিপি ব্যবহার করতেন। ১৯৫১ সালে ইংল্যান্ডে ক্রিকেট সফরে তার ঐ স্মৃতিগ্রন্থ বিক্রয়ের চেষ্টা চালান। তার ইচ্ছানুসারে ১৯৫২ সালে দেহাবসানের পর সঞ্চিত ৪০০ পাউন্ড-স্টার্লিং দুই ইতালীয় কৃষকের মাঝে বণ্টন করা হয়। ঐ কৃষকেরা ইতালির উত্তরাংশের জলাভূমি থেকে তাকে উদ্ধার করে আশ্রয় দিয়েছিলেন।
যুদ্ধকালীন দায়িত্ব পালন শেষে নাটাল দলে প্রত্যাবর্তন করেন। ১৯৪৫-৪৬ মৌসুমে তিন খেলায় অংশ নিলেও কোন ইনিংসেই তিনের বেশি উইকেট পাননি। ১৯৪৬-৪৭ মৌসুমে ইস্টার্ন প্রভিন্সে যোগদান করে তাৎক্ষণিকভাবে লাভবান হন। নতুন দলে প্রথম খেলায় অংশ নিয়ে ট্রান্সভালের বিপক্ষে প্রথম ইনিংসে ৬/৫৯ লাভ করেন। তন্মধ্যে পাঁচজনই টেস্ট ব্যাটসম্যান ছিলেন। আট বল নিয়ে গড়া ৬৭.৬ ওভারের ৩৮টিই মেইডেন ছিল তার। ঐ সময়ে প্রথম-শ্রেণীর ক্রিকেটে এক ইনিংসে ৫৪২ বল করা সর্বাধিক ঘটনা ছিল। পরের খেলায় আবারও নাটালের বিপক্ষে ৬/১২৬ পান।
আন্তর্জাতিক ক্রিকেট
সমগ্র খেলোয়াড়ী জীবনে উনিশটি টেস্টে অংশগ্রহণ করেছেন টাফটি মান। ১৯৪৭ ও ১৯৫১ সালে দলের সাথে ইংল্যান্ড গমন করেন। এছাড়াও, ইংল্যান্ড ও অস্ট্রেলিয়ার বিপক্ষে স্বদেশে খেলেছিলেন। ঘরোয়া ক্রিকেটে অনিন্দ্য সুন্দর বোলিংয়ের কল্যাণে ১৯৪৭ সালে ইংল্যান্ড গমনার্থে তাকে দক্ষিণ আফ্রিকা দলের সদস্যরূপে মনোনীত হন। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ জুলাই, ১৯৫১ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
ইংল্যান্ড গমন, ১৯৪৭
১৯৪৭ সালে ইংল্যান্ড গমন করেন। ডেনিস কম্পটন ও বিল এডরিচের ন্যায় সেরা উদ্বোধনী ব্যাটসম্যানদ্বয় তার বল যথাযথভাবে মোকাবেলায় হিমশিম খান। পাঁচ টেস্টে নিয়ে গড়া ঐ সিরিজের প্রথম খেলায় উপর্যুপরি আট ওভার মেইডেন পেয়েছিলেন। ঐ ইনিংসে কোন উইকেট না পেলেও ২০ ওভারে তিনি মাত্র ১০ রান দিয়েছিলেন। এর পরের খেলায় ফলো-অনের কবলে পড়ে স্বাগতিক দল। দ্বিতীয় ইনিংসে ৬০ ওভারে ১/৯৪ পান। কম্পটনের উইকেট পেলেও ১৬৩ রান তুলে ইংরেজ দলকে খুব সহজেই রক্ষা করেছিলেন।
প্রথম টেস্টেই মানের মূল্যায়ণে দক্ষিণ আফ্রিকা দল নির্ধারিত হয়েছিল। পাশাপাশি তার সীমাবদ্ধতাও লক্ষণীয় ছিল। উইজডেনে তার সম্পর্কে মন্তব্য করা হয় যে, মান খুব কমই তার অর্থোডক্স বোলিংকে মিডল কিংবা অফস্ট্যাম্প বরাবর রাখতে পেরেছিলেন। ফলে ব্যাটসম্যানের তার নিচু হয়ে আসা বলগুলো থেকে এড়িয়ে দীর্ঘক্ষণ ক্রিজে অবস্থানের সুযোগ পেয়েছেন। গ্রীষ্মের প্রখর কিরণে মানকে প্রায়শঃই রক্ষণাত্মক বোলার হিসেবে আবির্ভূত হতে দেখা যায়। তবে, সহায়ক উইকেটে বলে স্পিন এনেও সময়ে সময়ে প্রভূতঃ ভূমিকা পালন করতেন। তৃতীয় টেস্ট সম্পর্কে উইজডেনে উল্লেখ করা হয় যে, জয়ের স্বল্প লক্ষ্যমাত্রায় অগ্রসর হয় ইংল্যান্ড দল। তবে, মানের বামহাতি অফ-ব্রেক বোলিংয়ে বিপর্যয়ের মুখোমুখি হয়েছিল। ইংল্যান্ড দল জয়লাভের পূর্বে লেন হাটন ও কম্পটন উভয়েই তার শিকারে পরিণত হয়েছিলেন।
সামগ্রিকভাবে ঐ সিরিজে ইংল্যান্ড দল ৩-০ ব্যবধানে সিরিজ জয় করে ও বাদ-বাকি দুই টেস্টে ড্রয়ে পরিণত হলেও টাফটি মান দক্ষিণ আফ্রিকার সর্বাধিক সফলতম বোলারে পরিণত হন। ৪০.২০ গড়ে ১৫ উইকেট পেয়েছিলেন তিনি। ৩২৯.৫ ওভার বোলিং করে মাত্র ১.৮৫ গড়ে রান দিয়েছিলেন তিনি। দ্বিতীয় টেস্টে এডরিচ (১৮৯) ও কম্পটনের (২০৮) তৃতীয় উইকেটে ৩৭০ রানের জুটি গড়াকালে ওভারপ্রতি দুই রানেরও কম দেন। এডরিচকে আউট করে জুটি ভাঙ্গেন ও খেলায় একমাত্র উইকেট পান। সিরিজের চতুর্থ টেস্টের একমাত্র ইনিংসে নিজস্ব সেরা বোলিং করেন। ইংল্যান্ডের প্রথম ইনিংসে ৫০ ওভার বোলিং করে ৪/৬৮ পান। চূড়ান্ত টেস্টে ৬৪ ওভারে ৪/৯৩ ও এরপর ইংল্যান্ডের বিশাল রানের ইনিংস ঘোষণার প্রাক্কালে ২৭ ওভারে ২/১০২ লাভ করেন। খেলাটি ড্রয়ে পরিণত হয়েছিল।
ইংল্যান্ডের মুখোমুখি, ১৯৪৮-৪৯
১৯৪৭-৪৮ মৌসুমের ঘরোয়া ক্রিকেট খেলার জন্যে দক্ষিণ আফ্রিকায় ফিরে আসেন। প্রথম খেলাতেই ব্যক্তিগত সেরা বোলিং পরিসংখ্যান দাঁড় করান। ওয়েস্টার্ন প্রভিন্সের বিপক্ষে ৮/৫৯ পেয়েছিলেন। পরবর্তী দুই মৌসুমে দক্ষিণ আফ্রিকার সফরের কারণে ঘরোয়া ক্রিকেট থেমে যায়। ১৯৪৮-৪৯ মৌসুমে ইংল্যান্ড ও ১৯৪৯-৫০ মৌসুমে অস্ট্রেলিয়া দল দক্ষিণ আফ্রিকায় খেলতে আসে। এ দুই দলের বিপক্ষে ১০ টেস্টের সবকটিতেই তার অংশগ্রহণ ছিল। উভয় মৌসুমেই একটি করে প্রথম-শ্রেণীর ক্রিকেট খেলার সুযোগ পান। এ দুটো খেলাও সফরকারীদের বিপক্ষে ছিল।
ইংল্যান্ডের বিপক্ষে অনুষ্ঠিত সিরিজে দক্ষিণ আফ্রিকার বোলিং গড়ে টাফটি মান শীর্ষে ছিলেন। তবে, ১৭ উইকেট নিয়ে কুয়ান ম্যাকার্থি ও অ্যাথল রোয়ানের চেয়ে পিছিয়েছিলেন। মূলতঃ ব্যাটিং উপযোগী পিচ ও প্রায়শঃই দক্ষিণ আফ্রিকানদের রক্ষণাত্মক ব্যাটিংয়ের কারণে সফরকারী ইংরেজ দল ২-০ ব্যবধানে সিরিজ জয় করে। তিনটি খেলা ড্রয়ে পরিণত হয় ও এ তিনজন বোলারের কাঁধেই বোলিং আক্রমণ পরিচালিত হয়েছিল। এ সিরিজেই ইংল্যান্ড দলনেতা জর্জ মান টাফটি মানের বলে আউট হলে ধারাভাষ্যকার জন আরলট মন্তব্য করেন যে, ‘মানের বিষয়টি অমানবিকভাবে মানের কাছে চলে গেছে।’ তীব্র প্রতিদ্বন্দ্বিতাপূর্ণ প্রথম খেলায় ব্যক্তিগত সেরা বোলিং করেছিলেন। বৃষ্টি আক্রান্ত খেলায় ইংল্যান্ড কষ্টার্জিতভাবে দুই উইকেটে জয় পায়। প্রথম ইনিংসে ৬/৫৯ পান। কিন্তু, দ্বিতীয় ইনিংসে তিনি ও প্রথম ইনিংসে চার উইকেট লাভকারী রোয়ান ভেজা বলে খুব কমই বোলিং করেছিলেন।
পরের খেলায় ব্যাটসম্যানদের জন্য আরো সহজ হয়ে যায়। মান ইংরেজদের মাঝারিসারিতে ভাঙ্গন ধরান। মাত্র দশ রান দিয়ে তিনটি উইকেট পান। তারপরও দলটি ৫৪০ রানের বিশাল ইনিংস খেলে। এগুলোই খেলার একমাত্র সাফল্য ছিল। সিরিজের তৃতীয় ও চতুর্থ খেলায় দল নির্বাচকমণ্ডলী উইকেট লাভের জন্যে আরও বোলার যুক্ত করে। কিন্তু, কোন খেলাতেই তিনি আর উইকেট পাননি। তবে, সতীর্থ স্পিনার রোয়ান তুলনামূলকভাবে বেশ কার্যকরী ছিলেন ও সফলতার স্বাক্ষর রাখেন। সিরিজের পঞ্চম ও চূড়ান্ত খেলায় রোয়ান ও মান অধিকাংশ বোলিং করেন। ইংল্যান্ডের পতনকৃত ১৭ উইকেটের ১৫টি উভয়েই ভাগাভাগি করে নেন। খেলার দ্বিতীয় ইনিংসে ইংল্যান্ডকে ৯৫ মিনিটে ১৭২ রানের জয়ের লক্ষ্যমাত্রা ধার্য্য করা হয়। মান আট বলে গড়া ৯.৭ ওভারে ৬৫ রান খরচায় চার উইকেট তুলে দেন। এটিই তার অন্যতম স্বর্ণালী মুহূর্ত ছিল।
অস্ট্রেলিয়ার মুখোমুখি, ১৯৪৯-৫০
১৯৪৯-৫০ মৌসুমে অস্ট্রেলিয়া দল দক্ষিণ আফ্রিকা সফরে আসে। এ সিরিজটি ইংল্যান্ডের চেয়েও দূর্বলমানের ছিল। সফরকারীরা পাঁচ টেস্টের চারটিতেই জয় তুলে নেয়। এছাড়াও, ড্র হওয়া খেলায়ও তারা এগিয়েছিল। রোয়ান আঘাতের কারণে কোন টেস্টে অংশ নিতে পারেননি। তবে, স্পিন জুটি হিসেবে মানের সাথে হিউ টেফিল্ডের উত্থান ঘটে। সিরিজ শেষে দেখা যায় যে, সিম বোলিংয়ে টেফিল্ড ১৭, মান ১৬ ও অন্যান্য বোলার নিজেদের মাঝে ১৭ উইকেট নিয়েছেন।
দ্বিতীয় খেলায় সেরা বোলিং পরিসংখ্যান গড়েন। অস্ট্রেলিয়া দল ৫২৬/৭ তুলে ইনিংস ঘোষণা করলেও তিনি ৪/১০৫ পেয়েছিলেন। তৃতীয় টেস্টে অস্ট্রেলিয়া দল ফলো-অনের কবলে পড়ে। সিরিজে এটিই প্রথমবার দক্ষিণ আফ্রিকান বোলারেরা অস্ট্রেলীয় ব্যাটসম্যানদের উপর ছড়ি ঘুড়িয়েছিল। টেফিল্ড ৭/২৩ ও মান ৩/৩১ পেলে সফরকারীরা মাত্র ৭৫ রানে গুটিয়ে যেতে বাধ্য হয়। দক্ষিণ আফ্রিকা দল প্রথম ইনিংসে ২৩৬ রানে এগিয়ে যায়। তবে, দ্বিতীয় ইনিংসে তারা এ সাফল্যের পুণরাবৃত্তি ঘটাতে না পারলে অস্ট্রেলীয়রা খেলায় পাঁচ উইকেটে জয় তুলে নেয়। সিরিজের চতুর্থ টেস্টই কেবল ড্রয়ে পরিণত হয়। মান কোন উইকেট পাননি। তবে, ৫২ রানের ইনিংস খেলেন। এটিই তার টেস্টে একমাত্র অর্ধ-শতকের ইনিংস ছিল।
ইংল্যান্ড গমন, ১৯৫১
১৯৫১ সালে দক্ষিণ আফ্রিকা দলের সাথে দ্বিতীয়বারের মতো ইংল্যান্ড গমন করেন। সফরের শুরুরদিকের খেলাগুলোয় উইকেট লাভের চেয়ে রক্ষণাত্মক ভঙ্গীমায় খেলায় মনোনিবেশ ঘটান। জুনের শুরুতে তিনি মাত্র ১৪টি প্রথম-শ্রেণীর উইকেট লাভ করেছিলেন। তন্মধ্যে, এক-তৃতীয়াংশ ওভারই তিনি মেইডেন পেয়েছিলেন। এ পর্যায়ে ওভার প্রতি ১.৮ রানেরও কম খরচ করেন। প্রথম টেস্টে দুইটি বড় ধরনের ইনিংসের পর দক্ষিণ আফ্রিকান দল তাদের দ্বিতীয় ইনিংসে অ্যালেক বেডসারের বোলিং তোপে পড়ে। বৃষ্টি আক্রান্ত পিচেও ইংল্যান্ড ১৮৬ রানের জয়ের লক্ষ্যমাত্রায় অগ্রসর হয়। অ্যাথল রোয়ান ও মানের বোলিংয়ে স্বাগতিক দল ১১৪ রানে গুটিয়ে যায়। মান ২৪ ওভারে ৪/২৪ পান। তন্মধ্যে, ১৬ ওভারই মেইডেন ছিল। দ্য টাইমসে মানের বোলিংয়ের নিখুঁততার ভূয়সী প্রশংসা করে। তিনি ওভারের পর ওভার করে যাচ্ছিলেন। তিনি যখন প্রথম উইকেট পান তখন ১৫ ওভারে ১/৬ পেয়েছিলেন ও জ্যাক ইকিন তার শিকারে পরিণত হন।
পরবর্তী দুই টেস্টে মান ব্যক্তিগতভাবে কিংবা তার দল সফলতা পায়নি। উভয় খেলায় পরাজিত হয়। সিরিজের চতুর্থ টেস্ট লিডসের হ্যাডিংলি ক্রিকেট গ্রাউন্ডে ব্যাটিং উপযোগী পিচে অনুষ্ঠিত হয়। মান ৬০ ওভার বোলিং করে ৩/৯৭ পান। ইংল্যান্ড দক্ষিণ আফ্রিকার তুলনায় ৫০০ রানে এগিয়েছিল। তবে, চূড়ান্ত দিন বৃষ্টি আক্রান্ত হলে খেলাটি ড্রয়ে পরিণত হয়। ওভালে চূড়ান্ত ও পঞ্চম টেস্টটি স্পিন বোলারদের উপযোগী ছিল। তবে, মান খেলার উপযুক্ত ছিলেন না। তার অনুপস্থিতিতে উইজডেন মন্তব্য করে যে, গভীরভাবে পর্যবেক্ষণ করলে তার ন্যায় বামহাতি স্লো বোলারদের আদর্শ ক্ষেত্র ছিল। লর্ডসে মিডলসেক্সের বিপক্ষে দলের চূড়ান্ত কাউন্টি খেলায় অংশ নেন। তবে, খেলাটি বৃষ্টির কারণে পরিত্যক্ত হয় ও ছয় ওভার বোলিং করে তিনি কোন উইকেট পাননি। সামগ্রিকভাবে এ সফরে মান দক্ষিণ আফ্রিকার টেস্ট বোলিংয়ে গড়ের দিক দিকে শীর্ষস্থানে ছিলেন। ২৬.৪০ গড়ে ১০ উইকেট ও প্রথম-শ্রেণীর খেলায় ২৬.৩৮ গড়ে ৪৪ উইকেট পান।
দেহাবসান
৩১ জুলাই, ১৯৫২ তারিখে মাত্র ৩১ বছর বয়সে জোহেন্সবার্গের হিলব্রো এলাকায় টাফটি মানের দেহাবসান ঘটে। ইংল্যান্ড সফর শেষে দক্ষিণ আফ্রিকা দলের ১৬জন খেলোয়াড়ের মধ্যে ১৪জন ইউনিয়ন ক্যাসল লাইনের জাহাজ এমভি উইনচেস্টার ক্যাসলে চড়ে দক্ষিণ আফ্রিকায় ফিরে আসেন। ব্যতিক্রম হিসেবে কেমব্রিজ বিশ্ববিদ্যালয় জীবন শুরু করা কুয়ান ম্যাকার্থিও ইংল্যান্ডে চিকিৎসার লক্ষ্যে টাফটি মান থেকে যান। মানের তলপেটে অস্ত্রোপচার করা হয় ও তিন মাস হাসপাতালে থাকেন। এ সময় ইংল্যান্ডে তার সাথে স্ত্রী ড্যাফিন অবস্থান করেছিলেন।
দক্ষিণ আফ্রিকায় প্রত্যাবর্তন করলেও ১৯৫২ সালের মাঝামাঝি সময়ে দ্বিতীয়বারের মতো অস্ত্রোপচারের প্রয়োজন পড়ে তার। এর ছয় সপ্তাহ পর ১৩ জুলাই, ১৯৫২ তারিখে হিলব্রো এলাকায় টাফটি মানের দেহাবসান ঘটে।
কিং ফয়সাল ফাউন্ডেশন
কিং ফয়সাল ফাউন্ডেশন হল সৌদি আরব ভিত্তিক একটি বহুমুখী অলাভজনক প্রতিষ্ঠান, যা ১৯৭৬ সালে সৌদি আরবের বাদশাহ ফয়সাল বিন আবদুল আজিজের নামানুসারে তার পুত্র কর্তৃক প্রতিষ্ঠিত হয়। কিং ফয়সাল ফাউন্ডেশনের ট্রাস্টি বোর্ডের বতর্মান চেয়ারম্যান হলেন প্রিন্স মুহাম্মদ এবং ব্যবস্থাপনা পরিচালক হলেন খালিদ বিন ফয়সাল। এ ফাউন্ডেশন হল পৃথিবীর সর্ববৃহত ফাউন্ডেশন গুলোর একটি।
আল ফয়সাল বিশ্ববিদ্যালয়
আল ফয়সাল বিশ্ববিদ্যালয় হল কিং ফয়সাল ফাউন্ডেশন কর্তৃক প্রতিষ্ঠিত ও পরিচালিত একটি বেসরকারি বিশ্ববিদ্যালয়। বিশ্ববিদ্যালয়টি উচ্চতর শিক্ষা ও গবেষণার জন্য ২০০২ সালে প্রতিষ্ঠিত হয়। এ বিশ্ববিদ্যালয়ে বর্তমানে বিজ্ঞান, প্রকৌশল, চিকিৎসা, ব্যবসায় শিক্ষা বিষয়ে পড়াশুনার সুযোগ রয়েছে।
পোভো লিভ্রে
পোভো লিভ্রে পর্তুগালে প্রকাশিত একটি পর্তুগিজ সাপ্তাহিক পত্রিকা।
ইতিহাস এবং পরিলেখ
১৯৭৪ সালের ২৫ শে মার্চ পর্তুগিজ প্রেস সেন্সরশিপ থেকে মুক্ত হবার পরেই পোভো লিভ্রে প্রতিষ্ঠিত হয়। কাগজটি সোশ্যাল ডেমোক্র্যাটিক পার্টির অঙ্গ এবং লিসবনে অবস্থিত।
১৯৭০-এর দশকে রুই মাচেতে সাপ্তাহিকটির সম্পাদক হিসাবে দায়িত্ব পালন করেছিলেন।
নরিন্দর বিবা
নরিন্দার বিবা: ( ਨਰਿੰਦਰ ਬੀਬਾ  ) ভারতের পাঞ্জাবের একজন খুব সুপরিচিত পাঞ্জাবি গায়িকা ছিলেন। তিনি পাঞ্জাবি লোককাহিনী, মির্জা সাহেবানের মতো পাঞ্জাবের প্রেমের রোম্যান্স, সাসি পুন্নুন এবং সাকা সিরহিন্দের মতো শিখ ঐতিহাসিক মুহূর্ত এবং আরও অনেক কিছুর জন্য বিখ্যাত।
পরিবার এবং কর্মজীবন
বিবা জসপাল সিং সোধির সাথে বিবাহ বন্ধনে আবদ্ধ হন। ক্যারিয়ারের শেষ অবধি ১৯৬০ থেকে ১৯৯০-এর দশক পর্যন্ত তিনি শ্রদ্ধেয় লোক শিল্পী হিসাবে বিবেচিত। তিনি তার ক্যারিয়ার শুরু করেছিলেন গায়ক জগত সিং জগ্গার সাথে। তিনি পাঞ্জাবী সংগীতশিল্পী হরচরণ গ্রেওয়াল, মুহাম্মদ সাদিক, দিদার সান্ধু, কর্ণাইল গিল, রণবীর সিং রানা, গুরচরণ পোহলি, ফকির সিং ফকিরদের সাথে দ্বৈত গান রেকর্ড করেছেন। তিনি দেব থারিকেওয়ালা, বাবু সিং মান এবং ইন্দ্রজিৎ হাসানপুরী প্রভৃতি গীতিকারের দ্বারা লিখিত গান রেকর্ড করেছিলেন।
বর্তমানে
সাদিকপুর গ্রামে প্রতি সেপ্টেম্বরে তাঁর স্মরণে দোবা সবিয়াচরক ক্লাব কর্তৃক নরিন্দর বিবা ইয়াদগাড়ি সবিয়াচরক মেলা নামে একটি মেলা বসে।
রাজ্য পরিষদ (ভারত)
রাজ্য পরিষদ ছিলো মন্টেগু-চেম্সফোর্ড সংস্কার বাস্তবায়নকারী পুরনো সাম্রাজ্যিক বিধান পরিষদ থেকে ভারত সরকার আইন ১৯১৯ দ্বারা তৈরি ব্রিটিশ ভারতের জন্য আইনসভার উচ্চ কক্ষ। কেন্দ্রীয় বিধানসভা ছিল নিম্নকক্ষ।
ভারতের স্বাধীনতার ফলে ১৪ আগস্ট ১৯৪৭-এ রাজ্য পরিষদ বিলুপ্ত হয়ে যায় এবং এর স্থান ভারতের ও পাকিস্তানের গণপরিষদ গ্রহণ করে।
রাজ্যের পরিষদ মেটকাফ হাউসে মিলিত হত। ভাইসরয় বা গভর্নর-জেনারেল ছিলেন এর পদাধিকারবলে প্রেসিডেন্ট।
১৯১৯ থেকে ১৯৩৭ পর্যন্ত
রাজ্য পরিষদ ভারত সরকার আইন ১৯১৯ দ্বারা তৈরি করা হয়েছিল। এই আইন অনুযায়ী পরিষদের সদস্য সংখ্যা ছিল ৬০। গঠনটি নিম্নরূপ ছিল:
প্রদেশভিত্তিক গঠনটি নিম্নরূপ ছিল:
পাঞ্জাবের মুসলিম আসন একত্রে বিহার ও উড়িষ্যার একটি সাধারণ আসনের সাথে প্রতি রাজ্যের পরিষদের জন্য ২টি আসন নির্বাচন করে।
সদস্যদের মেয়াদ ছিল ৫ বছর। সেখানে কোনো নারী সদস্য ছিল না।
নির্বাচিত সদস্যদের একটি নির্বাচকমণ্ডলী থেকে ভোট দেওয়া হয়েছিল যারা উভয় শর্ত পূরণ করেছে:
এই নির্বাচকমণ্ডলী ১৯২০ সালে সমগ্র ২৪ কোটি (২৪০,০০০,০০০) জনসংখ্যার ১৭,০০০ জনের বেশি ছিল না।
১৯৩৭ থেকে ১৯৪৭
ভারত সরকার আইন ১৯৩৫ আরও সংস্কার প্রবর্তন করে। পরিষদের আকার ২৬০ সদস্যে উন্নীত করা হয়, ১৫৬ জন প্রদেশ থেকে ও ১০৪ জন রাজ্য থেকে এসেছিল। যাইহোক, কেন্দ্রীয় আইনসভার নির্বাচন ১৯৪৬ সাল পর্যন্ত অনুষ্ঠিত হয়নি।
১৯৯২ ইয়েমেন হোটেল বোমা হামলা
১৯৯২ ইয়েমেন হোটেল বোমা হামলা আল-কায়েদার আক্রমণের একটি সিরিজ বোমা হামলা ছিল। ২৯ ডিসেম্বর ১৯৯২ সালে, এডেন, ইয়েমেনের ইউনাইটেড স্টেটস মেরিন কোরে হামলা চালানোর উদ্দেশ্য এটি পরিচালিত করা হয়েছিল। এটি আল-কায়েদা দ্বারা আমেরিকা যুক্তরাষ্ট্রের উপরে প্রথম আক্রমণ হিসাবে বিবেচিত, যদিও এই আক্রমণের উদ্দেশ্য শেষ পর্যন্ত ব্যর্থ হয়েছিল।
আক্রমণ
২৯শে ডিসেম্বর ১৯৯২- এ সন্ত্রাসী গোষ্ঠী আল-কায়েদা ইয়েমেনের আডেনের গোল্ড মোহুর হোটেলটিতে একটি বোমা বিস্ফোরণ ঘটায় যেখানে মার্কিন যুক্তরাষ্ট্রের মেরিন কর্পস অপারেশন রিস্টোর হোপে অংশ নিতে সোমালিয়া যাচ্ছিল। বোমা বিস্ফোরণের সময়ে সেনাবাহিনী সেখানে পৌঁছে গিয়েছিল বলে তাদের লক্ষ্য ব্যর্থ হলেও এটি আল-কায়েদার দ্বারা আমেরিকা যুক্তরাষ্ট্রের প্রথম আক্রমণ হিসাবে বিবেচিত হয়। তবে এই হামলায় একজন অস্ট্রিয়ান পর্যটক এবং একজন হোটেলের কর্মচারী নিহত হয়েছেন এবং চার অস্ট্রিয়ান পর্যটক আহত হয়েছেন।
সে সময়ে আডেন মভেনপিক হোটেলে আমেরিকা যুক্তরাষ্ট্রের অন্যান্য মেরিনরাও অবস্থান করছিল, দ্বিতীয় বোমাটি অভিযান শেষ হওয়ার পূর্বেই বিস্ফোরণ ঘটে এবং এতে তিন জন আহত হয়েছিল, যাদের কেউই মার্কিন ছিল না। সেই সময় বোমা হামলায় যুক্তরাষ্ট্রকে উদ্বেগের কারণ হিসাবে দেখা যায় নি; কারণ হামলায় কোনও মার্কিন মারা যায়নি। ১৯৯৩ সালের এপ্রিলে গোয়েন্দারা বিশ্বাস করেন, এই হামলায় বিন লাদেনের ভূমিকা ছিল। বোমা বিস্ফোরণের পরপরই আমেরিকা ইয়েমেন থেকে সেনা প্রত্যাহারের ঘোষণা করেছিল, যে জায়গাটি সোমালিয়ায় অভিযান পরিচালনার জন্য এটি ব্যবহার করছিল।
উদ্দেশ্য
একটি বৃহত্তর প্রচারণার অংশ হিসাবে আল-কায়েদা মার্কিন যুক্তরাষ্ট্রের বিরুদ্ধে এই প্রথম আক্রমণটির পরিকল্পনা করেছিল। দেশটি স্থিতিশীল করার লক্ষ্যে আমেরিকা সোমালিয়ায় হস্তক্ষেপ করছিল এবং অপারেশন রিস্টোর হোপ নামে পরিচিত একটি সামরিক অভিযানের সময় যারা সাহায্যপার্থী ছিলেন তারা তাদের সহায়তা পান। এর আগে ১৯৯২ সালে, আল-কায়েদা সোমালি জঙ্গিদের মার্কিন বাহিনীর বিরুদ্ধে লড়াই করার প্রশিক্ষণ দিচ্ছিল বলে অভিযোগ ছিল। ১৯৯৩ সালে, এই প্রশিক্ষণ ও বিধ্বংস মধ্যে তৈরি করা হয়েছে মোগাদিসু যুদ্ধে, যা ১৮ জনের মৃত্যুর জন্য দায়ী এবং ৮০ জন মার্কিন সেনা আহত হয়েছে। ১৯৯৭ সালের মার্চ মাসে বিন লাদেন বলেছিলেন, "আল্লাহর অনুগ্রহে সেখানকার মুসলমানরা আফগানিস্তানে থাকা কিছু আরব মুজাহেদ্দিনকে... মার্কিন দখলদার সেনার বিরুদ্ধে এবং তাদের বেশি সংখ্যক মানুষকে হত্যা করেছিল," সিএনএন- তে একটি সাক্ষাত্কারে তিনি বলেছিলন।
১৯৯৯ সালে ওসামা বিন লাদেন বোমা হামলার জন্য কৃতিত্ব গ্রহণ করেন এবং দাবি করেছিলেন, "মার্কিন যুক্তরাষ্ট্র ইয়েমেনে মার্কিন সেনাদের জন্য একটি সামরিক ঘাঁটি স্থাপন করতে চেয়েছিল, যাতে তা সোমালিয়ায় নতুন সেনা পাঠাতে পারে... আফগান জিহাদ সম্পর্কিত আরব মুজাহেদ্দিন মার্কিন যুক্তরাষ্ট্রকে সতর্ক করতে ইয়েমেনে দুটি বোমা বিস্ফোরণ চালিয়েছিল এবং এই হোটেলগুলোতে থাকা কিছু মার্কিনকে ক্ষতিগ্রস্ত করেছে। মার্কিন যুক্তরাষ্ট্র আমাদের সতর্কতা পেয়েছে এবং ইয়েমেনে তার সামরিক ঘাঁটি স্থাপনের ধারণা ছেড়ে দিয়েছে। এটিই ছিল ক্রুসেডারদের বিরুদ্ধে আল-কায়েদার প্রথম জয়।" এটি সম্পূর্ণ সত্য ছিল না, যেহেতু কোনও মার্কিন আহত বা নিহত হয়নি, বা মার্কিন যুক্তরাষ্ট্র এই পদক্ষেপকে একটি সতর্কতা হিসাবে স্বীকৃতি দেয়নি। এ সময়, "সেনারা নির্ধারিত সময়ানুসারে সোমালিয়া ছেড়ে চলে গিয়েছিল, তবে আল-কায়েদার বিজয়ী নেতারা বলেছিলেন, তারা মার্কিনদের দূরে সরিয়ে দিয়েছে এবং এটি অতি সহজে অর্জিত বিজয়।"
আরটি (টিভি নেটওয়ার্ক)
আরটি (পূর্বে রাশিয়া টুডে নামে পরিচিত ছিল) হল একটি আন্তর্জাতিক টেলিভিশন চ্যানেল যেটি তথ্য ও তথ্যচিত্রের একটি বহুভাষিক নেটওয়ার্ক, এটি ২০০৫ সালে প্রতিষ্ঠিত হয়। আরটি একটি রাষ্ট্র নিয়ন্ত্রিত প্রতিষ্ঠান। আরটি একটি অলাভজনক,স্বায়ত্তশাসিত ও রাষ্ট্রীয় সংবাদ সংস্থা যা আরআইএ নাভোস্তি নামের একটি সরকারি সংস্থার দ্বারা প্রতিষ্ঠিত হয়েছিল। আরটি হলো রুপটলি ভিডিও এজেন্সির মূল কোম্পানি।
অনেকেই আরটিকে রুশ সরকারের বৈদেশিক নীতি প্রচারের অন্যতম মাধ্যম হিসেবে বর্ণনা করেন পক্ষপাতিত্বের অভিযোগে পশ্চিমা সংবাদ মাধ্যমগুলো বরাবরই আরটির বিরুদ্ধে সমালোচনা করে আসছে । ২০১৪ সালে রাশিয়ার ভূখণ্ডের সাথে ইউক্রেনের ক্রিমিয়া অঞ্চল অন্তর্ভূক্তিকরণের পর ইউক্রেন এবং পশ্চিমা বিভিন্ন দেশ নিজেদের দেশে আরটি নিষিদ্ধ করতে শুরু করে। ২০২২ সালে রাশিয়া-ইউক্রেন যুদ্ধের পর কানাডা,পোল্যান্ড,ইউরোপীয় ইউনিয়নসহ পৃথিবীর বেশ কিছু দেশ আরটির সম্প্রচার নিষিদ্ধ করে দেয় এবং আরটির বিভিন্ন ভাষার বেশ কিছু চ্যানেল বন্ধ হয়ে যায়।
ইতিহাস
সারাবিশ্বে রাশিয়ার ভাবমূর্তি উন্নত করা ও রুশ সরকারের জনসংযোগ তৈরির লক্ষ্যে রাশিয়া আরটি প্রতিষ্ঠার উদ্যোগ নেয়। আরটি প্রতিষ্ঠার দ্বায়িত্ব আরআইএ নাভোস্তি নামের একটি স্বায়ত্তশাসিত সংস্থাকে দেওয়া হয়েছিল। এ প্রতিষ্ঠানটি ২০০৫ সালের ৬ এপ্রিল এএনও টিভি নাভোস্তি নামে একটি চ্যানেল নিবন্ধন করে । সে বছরের ১০ ডিসেম্বর এএনও টিভি নাভোস্তি নামের চ্যানেলটিকে রাশিয়া টুডে নামকরণ করে চালু করা হয়।
উন্নয়ন ও সম্প্রসারণ
শুরুতে,শুধুমাত্র রাশিয়া টুডে নামের একটি ইংরেজি ভাষার টেলিভিশন চ্যানেল আরটি'র আওতাধীন ছিল। পরবর্তী বছরগুলোতে,আরটি বেশ কয়েকটি বিদেশি ভাষার টেলিভিশন চ্যানেল চালু করে। এগুলো হলো: ২০০৭ সালে আরবি ভাষার টেলিভিশন চ্যানেল রুশিয়া আল-ইয়াউম,২০০৯ সালে স্প্যানিশ ভাষার চ্যানেল আরটি অ্যাকচুয়ালদাদ,মার্কিন যুক্তরাষ্ট্রকে কেন্দ্র করে ২০১০ সালে আরটি আমেরিকা ও তথ্যচিত্রভিত্তিক চ্যানেল আরটি ডকুমেন্টারি। এছাড়া ২০১৪ সালে যুক্তরাজ্য ভিত্তিক চ্যানেল আরটি ইউকে এবং জার্মান ভাষার চ্যানেল আরটি DE ও ২০১৭ সালে আরটি ফ্রেঞ্চ প্রতিষ্ঠা করা হয়।
২০০৭ সালের আগস্ট মাসে,আরটি বিশ্বের প্রথম কোনো টেলিভিশন চ্যানেল হিসেবে মেরু অঞ্চল থেকে ৫ মিনিট ৪১ সেকেন্ডের সরাসরি রিপোর্টিং সম্প্রচার করে। এছাড়া বিশ্বের বিভিন্ন আলোচিত ঘটনা সমূহ কাভার করে বিশ্বের দর্শকদের দৃষ্টি আকর্ষণ করে । ২০০৯ সালে রাশিয়া টুডে নামক টেলিভিশন চ্যানেলটিকে সংক্ষিপ্ত রূপে আরটি নামকরণ করা হয়।
রুশ দৃষ্টিভঙ্গি
শুরু থেকেই রাশিয়া টুডে পশ্চিমা দৃষ্টিভঙ্গির বিপরীতে রুশ দৃষ্টিভঙ্গিতে সংবাদ পরিবেশন শুরু করে। ফলে পশ্চিমা মতবাদে বিশ্বাসী নয় এমন মানুষের কাছে আরটি বেশ গ্রহণযোগ্যতা পায়। যদিও রুশ প্রেসিডেন্ট ভ্লাদিমির পুতিন আরটিকে একটি স্বাধীন ও প্রভাবমুক্ত একটি প্রতিষ্ঠান হিসেবে দাবি করেছেন।
২০২১ সালের সেপ্টেম্বরে, কোভিডের ভুল তথ্যের বিষয়ে ওয়েবসাইটের নিয়ম ভঙ্গ করার অভিযোগে ইউটিউব থেকে জার্মান পরিষেবা (আরটি DE) সরিয়ে দেওয়া হয়।
রাশিয়া-ইউক্রেন যুদ্ধ,২০২২
২০২২ সালের ফেব্রুয়ারিতে রাশিয়া-ইউক্রেন যুদ্ধ শুরু হওয়ার পর কানাডা,পোল্যান্ড,ইউরোপীয় ইউনিয়নসহ পৃথিবীর বেশ কিছু দেশ আরটির সম্প্রচার নিষিদ্ধ করে দেয়।  এ সময় আরটি আমেরিকা,আরটি DE,আরটি ইউকে ও আরটি ফ্রেঞ্চ পরিষেবাসমূহ বন্ধ করে দেওয়া হয়।
এ সময় বেশ কিছু সামাজিক যোগাযোগ মাধ্যমে আরটির সম্প্রচার নিষিদ্ধ করা হয়। ২০২২ সালের ২৮ মার্চ ফেইসবুক,ইনস্টাগ্রাম ও টিক টক ইউরোপীয় ইউনিয়নের ব্যবহারকারীদের জন্য আরটি'র সোশ্যাল মিডিয়া বিষয়বস্তু নিষিদ্ধ করে দেয় । একই দিনে,মাইক্রোসফট নিজেদের প্লাটফর্মগুলো থেকে আরটিকে সরিয়ে নেয়। ২০২২ সালের ১১ মার্চ ইউটিউব তাদের প্লাটফর্মে আরটির সকল চ্যানেল বন্ধ করে দেয়।
চ্যানেল সমূহ
আরটি মোট ৮ টি টেলিভিশন চ্যানেল পরিচালনা করে। যার মধ্যে ৪ টি বর্তমানে বন্ধ রয়েছে। আরটি'র চ্যানেলসমূহ হলোঃ
আরটি ইন্টারন্যাশনাল: এটি একটি ইংরেজি ভাষার টেলিভিশন চ্যানেল। এটিআরটি নেটওয়ার্কের প্রথম টেলিভিশন চ্যানেল যা ২০০৫ সালে প্রতিষ্ঠিত হয়। এটি রুশ দৃষ্টিকোণ থেকে আন্তর্জাতিক এবং আঞ্চলিক সংবাদ প্রচার করে। আরটি ইন্টারন্যাশনালে তথ্যচিত্রভিত্তিক অনুষ্ঠানও প্রচারিত হয়। এটির সদর দপ্তর মস্কোতে অবস্থিত। এছাড়া ওয়াশিংটন,নিউ ইয়র্ক,লন্ডন,প্যারিস,নয়াদিল্লি,কায়রো এবং বাগদাদসহ বেশ কিছু স্থানে আরটি ইন্টারন্যাশনালের ব্যুরো অবস্থিত।
আরটি আরবি: আরবি ভাষার মস্কো ভিত্তিক ২৪/৭ সম্প্রচার পরিষেবা। এটি সংবাদ,ফিচার প্রোগ্রামিং ও ডকুমেন্টারি অনুষ্ঠান সম্প্রচার করে থাকে। আরটি আরবি ২০০৭ সালে প্রতিষ্ঠিত হয়।
আরটি স্প্যানিশ: ২০০৯ সালে প্রতিষ্ঠিত আরটি'র স্পেনীয় ভাষা বিভাগ। এটিও একটি মস্কোভিত্তিক পরিষেবা। তবে মিয়ামি,লস এঞ্জেলেস,হাভানা ও বুয়েনোস আইরেসে এর ব্যুরো রয়েছে।
আরটি আমেরিকা: আরটি আমেরিকা ছিল আরটি'র ওয়াশিংটন ডিসি ব্যুরোভিত্তিক টেলিভিশন চ্যানেল। এটি নিজেদের তৈরিকৃত অনুষ্ঠান ছাড়াও আরটি ইন্টারন্যাশনাল থেকে কিছু অনুষ্ঠান অনুকরণ করে সম্প্রচার করে। আরটি আমেরিকায় ইংরেজি ভাষায় অনুষ্ঠান সম্প্রচার করে থাকে। ২০১০ সালে প্রতিষ্ঠিত আরটি'র এ বিভাগটি ২০২২ সালে রাশিয়া-ইউক্রেন যুদ্ধ শুরুর পর ৩ মার্চ বন্ধ করে দেওয়া হয়।
আরটি ইউকে: আরটি ইউকে একটি ইংরেজি ভাষার টেলিভিশন চ্যানেল। আরটি ইউকের সদর দপ্তর লন্ডনে অবস্থিত। আরটি ইউকে ২০১৪ সালে প্রতিষ্ঠিত হয়। মূলত,ব্রিটিশ সাংবাদিকদের দ্বারা আয়োজিত সংবাদ অনুষ্ঠানগুলো প্রচার করে। আরটি ইউকে দৈনিক ৫ ঘন্টা লন্ডন স্টুডিও থেকে সম্প্রচারিত হয় এবং বাকি সময় আরটি ইন্টারন্যাশনালের অনুকরণ করে। ২০২২ সালে ইউক্রেন যুদ্ধ শুরুর পর ২ মার্চ আরটি ইউকে সাময়িক বন্ধ ঘোষণা করা হয়।
আরটি ফ্রান্স: আরটি ইউকে ছিল আরটি'র ফারসি ভাষার টেলিভিশন পরিষেবা। এটির সদরদপ্তর ফ্রান্সের রাজধানী প্যারিসে ছিল। এটি ২০১৭ সালে চালু হয় এবং ২০২২ সালে বন্ধ করে দেওয়া হয়।
এছাড়া ২০১৪ সালে আরটি DE নামেএ জার্মান ভাষার পরিষেবা চালু করেছিল আরটি। তবে এটিও ২০২২ সালে ইউক্রেনে রুশ আক্রমণের পর বন্ধ হয়ে যায়।
বাজেট
আরটি ২০০৫ সালে যখন প্রতিষ্ঠিত হয়,তখন এটি শুরু করার জন্য $৩০ মিলিয়ন (৩ কোটি মার্কিন ডলার) ব্যায় করা হয়। এটির বাজেটের অর্ধেক রাশিয়ার সরকার থেকে ও বাকিটা রুশপন্থি ব্যাংকগুলো থেকে আসে । ২০০৭ সালে এটির বাজেট ছিল $৮০ মিলিয়ন (৮ কোটি ডলার) যা ২০১১ সালে $৩৮০ মিলিয়নে (৩৮ কোটি ডলার) উন্নিত করা হয়। কিন্তু ২০১২ সালে এটির বাজেট হ্রাস পায়,সে বছর বাজেট ধরা হয় $৩০০ মিলিয়ন।
২০১৬ সালে,আরটি'র বাজেট কিছুটা বাড়িয়ে $৩০৭ মিলিয়ন (৩৭ কোটি ডলার) করা হয়। ২০২২ সালে,রাশিয়ার সংবাদ মাধ্যমগুলোর মধ্যে আরটি'র বাজেট সর্বোচ্চ পর্যায়ে চলে যায়। ২০২২ থেকে ২০২৪ সালের মধ্যে আরটি'র বাজেট প্রায় ১৩৬ কোটি ডলারে উন্নিত হওয়ার আশা করা হচ্ছে।
সমালোচনা এবং প্রতিক্রিয়া
রাশিয়া সরকারের প্রচারের হাতিয়ার দাবি করে পশ্চিমা সংবাদ মাধ্যমগুলো শুরু থেকেই আরটির বিরোধিতা এবং সমালোচনা করে আসছে। অনেকেই আরটিকে "পশ্চিমাবাদ বিরোধী" আখ্যা দিয়ে থাকে।
আরটির বিরুদ্ধে বিভিন্ন "অপতৎপরতার" অভিযোগ আনা হয়েছে। যেমন:
২০১৭ সালের সেপ্টেম্বরে, মার্কিন বিচার বিভাগ আরটিকে মার্কিন যুক্তরাষ্ট্রে বিদেশী এজেন্ট নিবন্ধন আইনের অধীনে কাগজপত্র ফাইল করতে বাধ্য করে । এর অর্থ হলো আরটি একটি বিদেশী প্রতিষ্ঠান হিসেবে মার্কিন যুক্তরাষ্ট্রে কাজ করছে তা নিশ্চিত করা। মার্কিন যুক্তরাষ্ট্রের সাবেক সেক্রেটারি অব স্টেট জন কেরি মন্তব্য করেন,"আরটি নিজেদের সংবাদের পুরোটা সময় ব্যয় করে প্রেসিডেন্ট পুতিনের সাফাই গাওয়ার জন্য ও ইউক্রেনে ঘটে যাওয়া ঘটনাকে বিকৃত করার জন্য।" এ মন্তব্যের প্রতিক্রিয়ায় আরটি কর্তৃপক্ষ মার্কিন যুক্তরাষ্ট্রের পররাষ্ট্র দপ্তর থেকে উপযুক্ত প্রমাণ চায়। জবাবে যুক্তরাষ্ট্রের পররাষ্ট্র দপ্তরের পক্ষে থেকে রিচার্ড স্টেনজেল বলেন,"আরটি হলো একটি বিকৃতির মেশিন,এটি কোনো সংবাদ সংস্থা নয়,আরটি নেটওয়ার্ক ও এর সম্পাদকেরা এমন ভান করছেন যেন আরটি বিশ্বব্যাপী বিভ্রান্তিমূলক প্রচারণার বড় খেলোয়াড় নয়।"
২০১৪ সালে রাশিয়া কর্তৃক ক্রিমিয়া দখলের পর ইউক্রেনে আরটির সম্প্রচার পুরোপুরি বন্ধ করে দেওয়া হয়। এছাড়া যুক্তরাজ্য ২০২২ সালের ১৮ মার্চ,ইউরোপীয় ইউনিয়ন ২০২২ সালের ২৭ ফেব্রুয়ারী,অস্ট্রেলিয়া ২০২২ সালের ২৬ ফেব্রুয়ারী,জার্মানি ২ ফেব্রুয়ারী ২০২২,পোল্যান্ড ২০২২ এর ২৪ ফেব্রুয়ারী,লাতভিয়া ২০২০ সালের জুনে ও লিথুয়ানিয়া ২০২০ সালের ৮ জুলাই আরটির সম্প্রচার নিষিদ্ধ করে।
প্রত্নতত্ত্ব
বাংলা প্রত্নতত্ত্ব শব্দটি 'প্র+ত্ন= প্রত্ন' অর্থ- পুরাতন ও 'তৎ+ত্ব= তত্ত্ব'অর্থ-বিজ্ঞান। সমষ্টিগত অর্থ হল, পুরাতন বিষয়ক জ্ঞান। প্রচলিত ধারণায়, বস্তুগত নিদর্শনের ভিত্তিতে অতীত পুনঃনির্মাণ করার বিজ্ঞানকেই প্রত্নতত্ত্ব বলে চিহ্নিত করা হয়। অতীতের সংস্কৃতি ও পরিবেশগত নিয়ে চর্চা করে এমন অন্যান্য বিজ্ঞান বা বিষয়গুলোর (যেমন- ভূতত্ত্ব, পরিবেশ বিজ্ঞান, ভূগোল, ইতিহাস, মনোবিজ্ঞান, দর্শন, ধর্মতত্ত্ব ইত্যাদি) মধ্যে প্রত্নতত্ত্বের বিশেষত্ব হলো- এটি কেবল বস্তুগত নিদর্শন অর্থাৎ প্রামাণ্য তথ্য নিয়ে কাজ করে এবং তার সাথে মানুষের জীবনধারার সম্পর্ক নির্ণয় করে। উদাহরণ হিসেবে বলা যায়- ভূতাত্ত্বিক ও পরিবেশ বিজ্ঞানীরা প্রাচীন ভূমিরূপ ও অন্যান্য পরিবেশগত তথ্য বিশ্লেষণ করে ইনামগাঁওয়ের কয়েকহাজার বছরের বৃষ্টিপাতের ধরনের একটি উপাত্ত হাজির করেছেন। প্রত্নতাত্ত্বিকরা প্রাচীন ভূমিরূপ ও অন্যান্য পরিবেশগত তথ্য উদ্ধারের এই প্রক্রিয়ার সাথে যুক্ত থাকলেও ওই বিশেষ বৃষ্টিপাতের পরিস্থিতিতে মানুষ কীভাবে বসবাস ও জীবনযাপন, এই বিশেষ বিশ্লেষণটি প্রত্নতাত্ত্বিকরা করে থাকেন। ইনামগাওয়ের পরিবৈশিক তথ্য ও গর্তবসতিগুলো এই দুই প্রাচীন উপাদান মিলিয়ে প্রত্নতাত্ত্বিকরা সেই সময়ের মানুষের জীবনপ্রণালি বিশ্লেষণ করতে চেষ্টা করেন। তাই প্রত্নতত্ত্বের অধ্যয়নের মূল বিষয়গুলো হলো- ভৌত ধ্বংসাবশেষ, পরিবেশগত তথ্য, জৈব অবশেষ বা জীবাশ্ম, প্রাকৃতিক-সাংস্কৃতিক ভূদৃশ্যাবলী ইত্যাদি। আর প্রত্নতত্ত্বের কাজ হলো- এইসব বিষয়কে বিশ্লেষণ করে প্রাচীনকালের মানুষ এবং পরিবেশ ও প্রকৃতির তৎকালীন চিত্র বোঝা এবং তার মাধ্যমে মানুষ এবং পরিবেশ ও প্রকৃতির পরিবর্তনের ধারা ব্যাখ্যার মাধ্যমে ভবিষ্যতের মানুষ এবং পরিবেশের রূপরেখা নির্মাণ করা। এর ফলে প্রত্নতত্ত্ব প্রধানত ইতিহাস ও পরিবেশ বিজ্ঞানের এক সহযোগী। তবে পরিবৈশিক প্রেক্ষিতের চেয়ে মানুষের সংস্কৃতির সাথে সরাসরি সম্পর্কিত এমন বিষয়েই দীর্ঘকাল ধরে প্রত্নতাত্ত্বিক কর্মকাণ্ড সীমিত ছিল। কাজেই সাধারণত প্রত্নস্থান ও পুরাতন জিনিসপত্র আবিষ্কার, স্থান ও বস্তু চিহ্নিতকরণ ও নথিভুক্তকরণ এবং বস্তু ও কাঠামোর বিজ্ঞানসম্মত সংরক্ষণ ও তা জনসমক্ষে উপস্থাপন এর মধ্যেই প্রত্নতাত্ত্বিক চর্চা সীমাবদ্ধ ছিল। প্রাকৃতিক ও পরিবৈশিক প্রেক্ষিত এবং অবস্তুগত ভাবগত নিদর্শন যেমন সামাজিক সম্পর্ক ও মনোস্তাত্ত্বিক বিশ্লেষণ বর্তমানে প্রত্নতত্ত্বে অত্যন্ত গুরুত্বপূর্ণ হয়ে উঠেছে। এর ফলে প্রত্নতত্ত্ব বর্তমানে মানুষের অতীত ইতিহাসের গৃহবন্দী চর্চার বদলে পরিবেশ, ভূপ্রকৃতি এবং উদ্ভিদ ও প্রাণীজগতের অন্যান্য বিষয়ের অতীত অধ্যয়নের মধ্য দিয়ে ভবিষ্যত নির্মাণের বিজ্ঞান হিসেবে চর্চিত হচ্ছে।
উদ্ভব ও বিকাশ
খ্রিষ্টপূর্ব ৫৫৬-খ্রিষ্টপূর্ব ৫৩৯ অব্দে বেবিলনের সিপপুরে সামাথ নামক একটি ধ্বংসপ্রাপ্ত মন্দিরের নির্মাতার নাম জানার উদ্দেশ্যে সম্রাট নবনিডাস (Nabonidus) ধ্বংসস্তুপের মধ্যে খননকাজ পরিচালনা করেন। তার এই কীর্তির জন্য তাকে পৃথিবীর প্রথম প্রত্নতাত্ত্বিক বলে অভিহিত করা হয়। সম্রাটের কন্যা এন্নিগালডি নান্না (Ennigaldi Nanna) খননে প্রাপ্ত এবং পার্শ্ববর্তী এলাকা থেকে সংগৃহীত নিদর্শনাদি প্রদর্শনের ব্যবস্থা করেন।
গ্রিক ঐতিহাসিক থুকিডাইডেস (Thucydides)-এর বর্ণনা থেকে জানা যায়, খ্রিষ্টপূর্ব ৪৬০- খ্রিষ্টপূর্ব ৩৮৬ অব্দে এথেন্সের প্রত্নতাত্ত্বিকরা দেলস (Delos)-এর ঈজিয়ান দ্বীপের (Aegean Islands) প্রাচীন সমাধিগুলোতে খনন পরিচালনা করে খননে প্রাপ্ত নিদর্শনাদি সম্পর্কে সেই সময়ের রাজনৈতিক ও সামাজিক প্রেক্ষিতে ব্যাখ্যা করার চেষ্টা করেছেন। অন্য দিকে, প্রাচীন চীনে পূর্ব-প্রজন্মের নিদর্শনাদি সংরক্ষণের মাধ্যমে পারিবারিক ও মৌখিকভাবে হাজার বছরের প্রাচীন ইতিহাস সংরক্ষণের প্রচলন ছিল। রোমান দার্শনিক লুকরেটিয়াস (Lucretius) খ্রিষ্টপূর্ব ৯৯-খ্রিষ্টপূর্ব ৫৫ অব্দে এবং চীনা দার্শনিক ইউয়ান কং (Yuan K'ang) খ্রিস্টীয় প্রথম শতাব্দীতে চীনাদের প্রত্ননিদর্শন সংরক্ষণের এই চর্চা এবং এই নিদর্শনগুলোর বিশ্লষেণ করে প্রাচীন চীনা সংস্কৃতির রূপরেখা উপস্থাপনের চেষ্টা করেছেন।
ভারতে সুলতানী শাসনামলে প্রত্নতাত্ত্বিক নিদর্শন সংগ্রহ ও এর ভিত্তিতে ইতিহাস চর্চার সূচনা হয়। মুহম্মদ বিন তুঘলক (১৩২৪-১৩৫১) ব্যাপক প্রত্নতাত্ত্বিক অনুশীলন করেন। তিনি সারা ভারতের বিভিন্ন স্থান থেকে অসংখ্য প্রাচীন নিদর্শন সংগ্রহ করেন এবং এগুলোর আলোকে ইতিহাস রচনার জন্য পেশাদার প্রত্নতাত্ত্বিক নিয়োগ করেন। অশোকস্তম্ভসমূহের শিলালিপির পাঠোদ্ধারের জন্য তার ঐকান্তিক প্রচেষ্টা পৃথিবীর প্রথম পেশাদারী প্রত্নতাত্ত্বিক চর্চার গুরুত্বপূর্ণ উদাহরণ।
চতুদর্শ শতক থেকে ইউরোপের রেনেসাঁ পর্বে অভিজাতদের মধ্যে প্রত্নতাত্ত্বিক নিদর্শন সংগ্রহের প্রবণতা বৃদ্ধি পায়; ফলে প্রত্নতাত্ত্বিক ও প্রত্ন-লুটেরা উভয় সম্প্রদায় মূলত যেকোনো উপায়ে প্রত্ন নিদর্শন সংগ্রহ করার জন্য উৎসাহী হয়ে ওঠেন। মিশরের পিরামিড ও ইউরোপের প্রাচীন সমাধিগুলোতে প্রত্নতত্ত্ব চর্চার নামে এক ধ্বংসযজ্ঞ পরিচালনা করা হয়। ইতালিতে (রোম) যাচ্ছেতাই খনন এবং নিদর্শন বাণিজ্য এতো জনপ্রিয় হয়ে ওঠে যে, সেখানে বেশকিছু প্রত্ননিদর্শন বিক্রির বাজার ও বার্ষিক প্রত্ননিদর্শন বিক্রয় মেলা আয়োজন করা হতো।
এই প্রথায় প্রথম বিপরীতমুখী প্রয়াস চালান ইংরেজ গবেষক জন লিল্যান্ড (John Leland)। ১৫৩৩ থেকে ১৫৪৭ খ্রিষ্টাব্দ পর্যন্ত তিনি প্রাচীন নথিপত্র সংগ্রহ, সংরক্ষণ ও গবেষণায় নিয়োজিত থাকেন। অপর ইংরেজ গবেষক উইলিয়াম কার্ডেন (William Carden) ১৫৮৬ খ্রিষ্টাব্দ থেকে ইংল্যান্ডের প্রাচীন নিদর্শনসমূহের এক বিস্তারিত তালিকা প্রণয়ন করেন যা "ব্রিটানিয়া" নামে প্রকাশিত হয়। তার গবেষণাকর্মটি অত্যন্ত গুরুত্বপূর্ণ, কেননা, তিনি স্থানিক প্রেক্ষিতের সাথে সঙ্গতি রেখে প্রাচীন নিদর্শনগুলোর ব্যাখ্যা করেন এবং উদ্ভিদের দেহবৃদ্ধির ধরনের পার্থক্যের ভিত্তিতে মাটির নিচে চাপা পড়া প্রত্নস্থান শনাক্তকরণের পদ্ধতি আবিষ্কার করেন। প্রত্নস্থান চিহ্নিতকরণ ও বিশ্লেষণের এই এরিয়াল পদ্ধতি (প্রাযুক্তিক উৎকর্ষের কারণে বিবর্তিত হলেও) আজো অত্যন্ত জনপ্রিয়। অপর ইংরেজ প্রত্নতাত্ত্বিক জন অব্রে (John Aubrey) Stonehenge ও Abebury নামে দুটি প্রত্নস্থানের বিশদ বিবরণ ও বিশ্লেষণ করেন। তার বিবরণের ওপর নির্ভর করে ১৭০৯ খ্রিষ্টাব্দে হারকুল্যুনেউম ও পম্পেই অঞ্চলে সুনির্দিষ্ট বৈজ্ঞানিক পদ্ধতিতে প্রথম প্রত্নতাত্ত্বিক খনন পরিচালিত হয়। ১৭৬৫ খ্রিষ্টাব্দ পর্যন্ত এখানে একটানা খনন পরিচালিত হয়, এবং প্রাপ্ত নিদর্শনসমূহের অদ্ভুত ধাঁধায় খনন পরিত্যাক্ত হয় এবং তা থেকে কোনো ইতিহাস ব্যাখ্যা করা সম্ভব হয়নি। পরবর্তীতে ১৮৬০ খ্রিষ্টাব্দে খনন আবার শুরু হয়, এখনো সেখানে খনন চলছে।
১৮১৮ খ্রিষ্টাব্দে ডেনিশ প্রত্নতাত্ত্বিক ও কিউরেটর সি জে থমসন "থ্রি এজ সিস্টেম" আবিষ্কার করলে ইতিহাসের অনেক অমীমাংসিত প্রশ্নের উত্তর দেওয়া সহজ হয়ে ওঠে। ফলে প্রত্নতত্ত্ব চর্চা এক নতুন গতি পায়। তিনি পৃথিবীর ইতিহাসকে পাথর যুগ, ব্রোঞ্জের যুগ ও লোহার যুগ - এই তিনটি ভাগে ভাগ করলে, পাথরের হাতিয়ার ও ব্রোঞ্জের হাতিয়ারগুলো আসলে কী তা বোঝা সম্ভব হয়, এবং ধর্মগ্রন্থ অনুযায়ী ব্যাখ্যা প্রদানের হাত থেকে প্রত্নতত্ত্ব রক্ষা পায়। অপর ডেনিশ প্রত্নতাত্ত্বিক জে জে ওয়ারসাই ১৮৩৬ খ্রিষ্টাব্দে এই গবেষণাকে একটি একক প্রত্নস্থানের স্তরবিন্যাসের মাধ্যমে প্রমাণ করতে সক্ষম হন। একটি প্রত্নস্থানের বিভিন্ন গভীরতায় বিভিন্ন ধরনের প্রত্নসামগ্রী যে একই সময়ের ব্যক্তিরা ব্যবহার করেনি, তা যে মানুষের ইতিহাসের বিকাশের ও পরিবর্তনের ধারাবাহিকতা এই তথ্য প্রত্নতাত্ত্বিক গবেষণায় এক অভাবনীয় গতি দেয়।
১৮৬০ খ্রিষ্টাব্দে ব্যাপক উৎসাহ ও উদ্দীপনা নিয়ে পম্পেই ও হারকুল্যুনেউম-এ প্রত্নতাত্ত্বিক খনন শুরু হয় এবং এইবার প্রত্নতাত্ত্বিকরা উক্ত প্রত্নস্থলের মানুষের জীবনপ্রণালি ব্যাখ্যায় অগ্রগতি লাভ করেন। এই সাফল্য দেশ-বিদেশের প্রত্নতাত্ত্বিকদের মধ্যে প্রত্নতাত্ত্বিক খননের এক উৎসবের সূচনা করে। কার্টিয়াস গ্রিসের অলিম্পিয়ায়, কোল্ডওয়ে এবং ওয়াল্টার মেসোপটেমিয়ায়, হার্বাট কনসট্যান্টিন্যাপল ও তুরস্কের বিভিন্ন জায়গায়, পিট রিভার্স ইংল্যান্ডে এবং হুইলার ভারতে প্রত্নতাত্ত্বিক খনন সূচনা করেন। এই প্রত্যেকটি খনন পৃথিবীর ইতিহাসে নতুন অধ্যায় যুক্ত করতে সক্ষম হয়েছে।
আধুনিক প্রত্নতত্ত্ব
আধুনিক প্রত্নতত্ত্ব চর্চা শুরু হয় জার্মানদের হাতে। জার্মান মানবতাবাদী ও প্রাক-ইতিহাসবেত্তা (প্রিহিস্টোরিয়ান) গুস্তাফ কোসিনা ১৮৯৫ হতে ১৯৩১ খ্রিষ্টাব্দ পর্যন্ত মৃত্যুর আগ পর্যন্ত "বসতি প্রত্নতত্ত্ব" (সেটেলমেন্ট প্রত্নতত্ত্ব) নামে প্রত্নতত্ত্বের এক আধুনিক মতবাদের বিকাশ ঘটান। এর মূল ভিত্তি ছিল, বস্তুনিদর্শনের (আর্টিফ্যাক্ট) ধরনের মাধ্যমে মানব সংস্কৃতি নির্ণয় এবং স্বতন্ত্র সাংস্কৃতিক অঞ্চলকে প্রাচীন ট্রাইব বা এথনিক গ্রুপের বসতি এলাকা বলে চিহ্নিত করা। তার পদ্ধতির সবচে সমস্যাযুক্ত বিষয় হলো বর্তমান মানুষের সংস্কৃতির সঙ্গে অতীত সংস্কৃতির ধারাবাহিকতাকে সরাসরি বর্ণনা করা। এর মাধ্যমে তিনি বর্তমান জার্মানদেরকেই নর্ডিক, আর্য বা ইন্দো-ইউরোপীয় (ইন্দো-জার্মান)-দের উত্তরাধিকার ঘোষণা করেন। তিনি অন্য সংস্কৃতি ও মানুষদের ওপরে জার্মানদের শ্রেষ্ঠত্ব ঘোষণা করেন। প্রথম বিশ্বযুদ্ধে জার্মানদের পরাজয়ের পর তিনি প্রত্নতাত্ত্বিক গবেষণার মাধ্যমে যুক্তি করতে থাকেন, লৌহ যুগে পোল্যান্ড জার্মানদের বসতির একটি অংশ ছিল। কোসিনার মৃত্যুর পর জাতীয় সমাজতান্ত্রিকদের উদ্ভব হলে তারাও তার এই ডগমা গ্রহণ করে। থার্ড রাইখের সময় (হিটলারের নাজী শাসনামলকে থার্ড রাইখ বলা হয়) এই মতবাদ পৃষ্ঠপোষকতা পায়। নাজী শাসনে এটি প্রাতিষ্ঠানিক সহযোগিতা পায়। আলফ্রেড রোজেনবার্গ এবং হাইনরিখ হিমলার এই মতবাদ বৈজ্ঞানিকভাবে প্রমাণের চেষ্টা করেন। এডলফ হিটলার এদের উভয়কে সরাসরি সাহায্য করেন। হিমলার গড়ে তোলেন Deutsches Ahnenerbe (জার্মান বংশগতির উত্তরাধিকার) নামক একটি সংস্থা। এরা কোসিনার বসতি প্রত্নতত্ত্বের বাধ্যতামূলক ব্যবহার করে (Jones ১৯৯৮:৩)। তারা জার্মানীর পূর্বদিকে বিস্তার আবিষ্কার করে। এই বিস্তার ছিল পোল্যান্ড, দক্ষিণ রাশিয়া এবং ককেশাস অঞ্চলে। প্রত্নতত্ত্বের এই ধারার সঙ্গে আরও যারা এই দলে যুক্ত ছিলেন তাদের মধ্যে হ্যান্স রাইনার্থ ও হারমান উইর্থের নাম উল্লেখযোগ্য। ইউরোপ বা বৈশ্বিকভাবে ব্যাপারটি যেমন-ই হোক না কেন, এই গবেষণা জার্মানদের জাতীয় চেতনা ও অহমবোধ বিকাশে যথেষ্ট গুরুত্বপূর্ণ ছিল।
একই ভাবে ফ্রান্সে রোমান সাম্রাজ্যের সম্প্রসারণ প্রতিহতকরণে গলদের প্রতিরোধের প্রত্নতাত্ত্বিক নথিগুলো ফরাসি জাতীয় চেতনা বিকাশে কেন্দ্রীয় ভূমিকা পালন করে। আয়ারল্যান্ডের জাতীয় চেতনার বিকাশ ঘটেছে লা টেনে-র ওপরে প্রত্নতত্ত্বের গবেষণালব্ধ তথ্যগুলো প্রকাশিত হওয়ার পর। যদিও জার্মানদের মতো এখানেও তা একটি রক্তক্ষয়ী যুদ্ধের কারণ ঘটায়, কিন্তু আইরিশ জাতীয় প্রেরণার এক উৎস হিসেবেই থেকে যায়। একই ভাবে ইসরাইলের মাসাদা অঞ্চলে প্রত্নতাত্ত্বিক উৎখননের পর দেখা যায়- সেখানে রোমান সাম্রাজ্যের বিরোধিতাকারী একদল ইহুদি গণ-আত্মহত্যা করেছিল; এই ঘটনা এবং স্থানটি ইসরাইল রাষ্ট্রটির জাতীয় চেতনার প্রতীক হিসেবে তৈরি হয়েছে, স্থানটি সামরিক অনুষ্ঠানাদির কেন্দ্র হিসেবেও গড়ে উঠেছে (Zarubavel ১৯৯৪)।
প্রত্নতত্ত্বের এই ধারার বিকাশ উত্তর আফ্রিকা এবং ভারতের স্বাধীনতা সংগ্রাম গড়ে তুলতে একটি অত্যন্ত গুরুত্বপূর্ণ ভূমিকা রাখে (Mattingly ১৯৯৬:৫৬-৯ এবং Paddayya ১৯৯৫:১৪১)। সাম্প্রতিক সময়ে অযোধ্যার বাবরি মসজিদ-রামমন্দির বিতর্কেও এটি অত্যন্ত গুরুত্বপূর্ণ রূপে ব্যবহৃত হয়েছে (Rao ১৯৯৪, Pollock ১৯৯৬)।
১৯৭৮ খ্রিষ্টাব্দে যুক্তরাষ্ট্রের অ্যারিজোনায় তাসকান শহরে ড. উইলিয়াম রাথজে পরিচালিত ফেলনাময়লা প্রকল্প (The Garbage Project) আধুনিক প্রত্নতত্ত্বের এক মাইলস্টোন। শহরের অধিবাসীদের ফেলে দেওয়া ময়লা-আবর্জনা থেকে শহরের মানুষের স্বভাব-চরিত্র-সংস্কৃতি বিশ্লেষণ করে তিনি প্রাচীন নিদর্শন থেকেও যে প্রাচীন মানুষের সংস্কৃতি ব্যাখ্যা করা সম্ভব তা প্রমাণ করেন। এর ফলে প্রত্নতত্ত্ব শুধু বিজ্ঞানকে হাতিয়ার হিসেবে ব্যবহার করে, তা-ই নয়, বরং পদ্ধতি হিসেবেও প্রত্নতত্ত্ব যে বৈজ্ঞানিক তা প্রমাণিত হয়। এই গবেষণা প্রকাশিত হওয়ার পর বিভিন্ন দেশে সরকারি-বেসরকারি বিভিন্ন দপ্তরে প্রত্নতাত্ত্বিক পদ্ধতিতে তথ্য আহরণ করা শুরু হয় এবং বিভিন্ন বিশ্ববিদ্যালয়ে প্রত্নতত্ত্ব জনপ্রিয় বিষয় হিসেবে চালু করা হয়। এর ফলে আশির দশক থেকে বিশ্বব্যাপী প্রত্নতত্ত্ব চর্চা ব্যাপক বৃদ্ধি পেলে এর মতাদর্শিক ঘরানারও ব্যাপক বিস্তার ঘটে। কাঠামোবাদী, প্রক্রিয়াবাদী, উত্তর-প্রক্রিয়াবাদী, নির্মাণবাদী ইত্যাদি নানা ঘরানা দ্রুত প্রকাশিত হয়। আপাত অর্থে বিভিন্ন ছোট ছোট ইস্যুতে প্রত্নতাত্ত্বিকদের মধ্যে আলাদা আলাদা গ্রুপ সৃষ্টি হয়, পিটার আকো একে বলছেন "ঘেটো"। এই সময় প্রথমবারের মতো মানুষের ক্রিয়া প্রতিক্রিয়াকে পরিস্থিতি (সিচুয়েশন) এবং প্রেক্ষিত (কনটেক্সট) এর নিরিখে গবেষণা করার প্রচেষ্টা শুরু হয়। আরও পরিষ্কার করে বললে, প্রত্নতত্ত্বের রাজনৈতিক গুরুত্ব বৃদ্ধি পায়; অতীত মানুষের বিভিন্ন গোষ্ঠী, তাদের পারস্পরিক সম্পর্ক-সূত্র ও সম্পর্কের সামর্থ্য, রাজনৈতিক সংগঠন ও সামাজিক স্তরায়নকে আরও ঘনিষ্ঠভাবে বিশ্লেষণের মাধ্যমে ঊনিশশো আশির দশকের বিশ্ব পরিস্থিতির ব্যাখ্যা করার ও সমাধানের পথনির্দেশের জন্য প্রত্নতাত্ত্বিকরা তাদের অবস্থান থেকে অবদান রাখার চেষ্টা করেন। গোষ্ঠী, শ্রেণী, সীমানা, আদিবাসী, জাতিত্ব ইত্যাদি প্রকরণগুলো প্রত্নতত্ত্বে আলোচিত হতে থাকে। এই সময় আকো, জোনস ও আরও কিছু লন্ডন বিশ্ববিদ্যালয়ভিত্তিক প্রত্নতাত্ত্বিকের উদ্যোগে কাজের তত্ত্ব বলে এক তত্ত্বহীন ঘেটো-র উদ্ভব ঘটে, এদের মূল বক্তব্য হলো- কাজ করতে করতেই একজন গবেষক তার তত্ত্ব খুঁজে পাবেন, যার সাথে পৃথিবীতে প্রচলিত অন্য তত্ত্বসমূহের কোনো মিল না-ও থাকতে পারে। কিন্তু অন্য তত্ত্বের প্রতি পূর্ব-ধারণার (প্রি-কনসেপ্ট) ফলে তিনি যদি ভ্রান্ত সিদ্ধান্তে উপনীত হন, সেটি সত্যিই বিপজ্জনক।
জরিপ
উৎখননের সম্ভাব্যতা বা বাস্তবতা যাচাই করার জন্যই জরিপ করা হয়।পদ্ধতিগতভাবে,প্রত্নস্থান বা প্রত্ননির্দশন শনাক্ত করা, খুঁজে বের করা,তা ভূ-পৃষ্ঠে চিহ্নত করা, মানচিত্রে শনাক্ত করা,এবং গবেষণার জন্য প্রয়োজনীয় তথ্য উপাত্ত সংগ্রহ করাকে প্রত্নতাত্ত্বিক জরিপ বলে। জরিপ গবেষণা ২ ধরনের হয়ে থাকে।যথাঃ ১.জরিপ-পূর্ব গবেষণা. ২.মাঠ জরিপ গবেষণা.
অনুসন্ধান
কোন প্রত্নতাত্ত্বিক উৎখননের পূর্বে প্রাকখনন গবেষণা সম্পাদন করতে হয়। এর জন্য প্রথম Archaeo- book study বা library work কার্য সম্পর্কে ধারণা অর্জন এর পর কোন জায়গায় প্রত্ননিদর্শন আছে কিনা বা ঐ স্থানটি প্রত্নস্থান কিনা তা পায়ে হেটে জরিপ/খুজে বের করার মাধ্যমকে অনুসন্ধান বলে।
তুকারাম রামকৃষ্ণ কেট
তুকারাম রামকৃষ্ণ কেট ১৩তম মহারাষ্ট্র বিধানসভার সদস্য। তিনি অনুশক্তি নগর নির্বাচনী এলাকা থেকে মুম্বাইয়ের প্রতিনিধিত্ব করেন। তিনি শিবসেনার সদস্য।
প্রত্নতত্ত্ব
উৎখনন
কোনো গবেষণার ক্ষেত্রে অনুসন্ধানের ঠিক পরের স্থানটি দখল করে আছে উৎখনন। এটি এমন একটি প্রক্রিয়া যা কোনো পুস্তকে লিপিবদ্ধ নয়। উৎখনন হলো এমন একটি বিষয় যা কোনো প্রত্নতত্ত্ববিদও পুনঃপুন খনন কার্য সম্পাদনের মাধ্যমেও কোনো প্রত্নস্থান সম্পর্কে সঠিক তথ্য পাওয়ার বিশেষ প্রক্রিয়া। বিভিন্ন বৈজ্ঞানিক প্রক্রিয়া যেমন; grid পদ্ধতি, এরিয়াল ইমেজ, স্যাটেলাইট ইমেজ ইত্যাদি পদ্ধতি অবলম্বন করে উৎখনন কার্য সম্পন্ন করা যায়।
নথিভুক্তকরণ
আমরা যখন কোনো প্রত্নবস্তু পাই সেটি কীভাবে পেলাম,সেটি কোন সময়ের,তার ওজন কত,তার উচ্চতা,তার রং,তার নাম,কতটুকু মাটির নিচে পেলাম,কোন অঞ্চলের,এভাবে খুঁটিনাটি সব লিখাকেই বলে নথিভুক্তকরন।
তথ্যসূত্র
প্রত্নতত্ত্বের ইতিহাস ও নীতিমালা
মনির হোসেন
মনির হোসেন (জন্ম ২৭ জানুয়ারী ১৯৮৬) একজন বাংলাদেশী ক্রিকেটার যিনি প্রথম শ্রেণি, লিস্ট এ এবং টি২০ স্তরে খেলেছেন। তিনি একজন বাঁহাতি ব্যাটসম্যান এবং ধীর বাম-হাত অর্থোডক্স স্পিন বোলার। তিনি বরিশাল বিভাগ এবং সিলেট বিভাগের হয়ে প্রথম-শ্রেণীর এবং লিস্ট এ ক্রিকেটে প্রতিনিধিত্ব করেছেন। তিনি বাংলাদেশ প্রিমিয়ার লীগে দুরন্ত রাজশাহী এবং বরিশাল বুলসের সাথে খেলেছেন।
পেশা
মনির তার প্রথম শ্রেণি ও লিস্ট এ ক্রিকেটে অভিষেক করে ২০০৬ সালের ফেব্রুয়ারিতে বরিশাল বিভাগের হয়ে যথাক্রমে রাজশাহী বিভাগ এবং চট্টগ্রাম বিভাগের বিপক্ষে। ২০০৯ সালে সিলেট বিভাগের হয়ে খেলার পরে তিনি ২০১০ সালে বরিশাল বিভাগে ফিরে আসেন।
মনিরকে দুরন্ত রাজশাহী ২০১২-১৩ বাংলাদেশ প্রিমিয়ার লীগের জন্য নির্বাচিত করেছিলেন। অক্টোবর ২০১৬ সালে, তিনি বরিশাল বুলসের জন্য নির্বাচিত হয়েছিলেন ২০১৬-১৭ বাংলাদেশ প্রিমিয়ার লীগের খসড়ার জন্য।
২০১৮ সালের নভেম্বর মাসে জাতীয় ক্রিকেট লীগে বরিশাল বিভাগের হয়ে রাজশাহী বিভাগের বিপরীতে খেলতে নেমে তিনি হ্যাটট্রিক নিয়ে রাজশাহীর প্রথম ইনিংসটি শেষ করে যার প্রতিটি উইকেট শিকার করেন লেগ বিফোর উইকেটে।
২০১২ সালের নভেম্বরে, তিনি ২০১৯-২০ বাংলাদেশ প্রিমিয়ার লীগে সিলেট থান্ডার হয়ে খেলতে নির্বাচিত হয়েছিলেন।
ডাব আর্টেক
ডাব আর্টেক স্কটল্যান্ড এর দূরবর্তী একটি ব্যাসল্ট পাথরের দ্বীপ। এটি "কন্সোলি" হতে ১৮ মাইল (২৯ কিমি) পশ্চিমে এবং "রোস অফ মুল" হতে ১৫ মাইল (২৪ কিমি) দক্ষিণ-পশ্চিম পশ্চিম উপকূলে অবস্থিত।
টমাস স্টিভেনসন দ্বারা পরিকল্পিত 145 ফুট (44 মিটার) একটি টাওয়ার এবং একটি তীরবর্তী স্টেশন 1867 এবং 1872 মধ্যে নির্মিত হয়েছিল "এরিড" দ্বীপে। 92 ফুট (28 মিটার) ঢেউ এর সম্মুখীন হয়েছে সেখাঙ্কার পরিচারকরা। এই প্রতিকূল অবস্থার সত্ত্বেও এটা 1971 সালে স্বয়ংক্রিয় না হওয়া পর্যন্ত বিভিন্ন মানুষ লম্বা সময়কালের জন্য দায়িত্ব পালন করেন।
বাতিঘরতিরটির দাপ্তরিক নাম "ডাব আর্টেক" যদিও শৈলশ্রেণীটি নিজেও "ঢু হার্টেক" নামে পরিচিত।এই গ্যেলিক নামের বিভিন্ন ব্যাখ্যা দেয়া হয়ছে কিন্তু তন্মধ্যে "ব্ল্যাক রক" সবচেয়ে জনপ্রিয়।
ভূতত্ত্ব
প্রাক ঐতিহাসিক কালে "ঢু হার্টেক" স্কটল্যান্ড থেকে আটলান্টিক মহাসাগর পর্যন্ত বরফ চাদর দ্বারা আবৃত ছিল.সর্বশেষ প্রায় 20,000 বছর আগে সমুদ্রপৃষ্ঠের উচ্চতা বর্তমান সময়ের তুলনায় 425 ফুট (130 মিটার) কম ছিল.] জমির আইসোস্ট্যাটিক বৃদ্ধি উপকূলের হিমবাহের পরিমাপের কাজ টা আরও জটিল করে ফেলেছে.এটি এবং জুরা ও আইলি দ্বীপ স্কটল্যান্ডের মূল ভূখণ্ড এর সাথে সংযুক্ত হয় ইথামাস হ্রদ দ্বারা।অটলভাবে সমুদ্র স্তরের ক্রমবর্ধমান ঢেউ ধীরে ধীরে বিচ্ছিন্ন করে ফেলে একে পরিশেষে।কিন্তু নিমজ্জিত এই ঢু হার্টেক ই আজকের এই সবুজ পাথুরে শৈল যা কিনা  240 ফুট (73 মিটার)দীর্ঘ এবং 130 ফুট (40 মিটার) চওড়া
নামের অর্থ
ডাব আর্টেক অর্থ "ব্ল্যাক রক"।আর্টেক একটি অপ্রচলিত গ্যালিক শব্দ।ডাব আর্টেক ও ঢু হার্টেক মূলত একই।স্টিভেনসন বিশ্বাস করতেন 'কালো এবং অন্ধকারময়' ই এই নামের একটি অনুবাদ ছিল।ওয়াটসন সুপারিশ করেন এর অর্থ "মৃত্যু"।
পরিকল্পনা ও বাতিঘর নির্মাণ'
১৮০০ এবং ১৮৫৪ সালের মধ্যে ৩০ টি জাহাজ বিধ্বস্ত হয় প্রবালটির জন্য।একটি বাতিঘরটি শুধু নাবিকদের ঢু হার্টেক থেকে সতর্ক করার য়াজন্য ই তৈরি করা হয়নি বরং কলোন্সি মধ্যে থাকা ভয়ঙ্কর  শিলা থেকেও সতর্ক  করাও এর উদ্দেশ্য ছিল।মূলত এটি একটি একটি অসম্ভব সাইট হিসেবে বিবেচনা করা হয়েছিল।এর প্রকৌশল কাজ ইঞ্জিনিয়ারদের মধ্যে বিখ্যাত স্টিভেনসন পরিবার দ্বারা পরিদর্শিত হয়েছে, ভাই টমাস (রবার্ট লুই পিতা) ও ডেভিড 1866 সালে কাজ শুরু করিছিলেন।টমাস লক্ষ্য করেছিলেন এটি একটি অসাধারন কাজ হবে।
বাতিঘরটির ভীত "এরিড"এ ছিল। খোলা সমুদ্র থেকে চোদ্দ মাইল দূরবর্তী গ্রানাইট দ্বীপে বাতিঘর এর স্টেশন এর কাজ সম্পন্ন হয়েছে.অ্যালেন ব্রেবনার এর তত্ত্বাবধানে [17] জুন 1867 25 নির্মাণ কাজ শুরু হয়।ব্রেবনার সহ চৌদ্দ জন পুরুষ সেখানে পাঁচ দিনের জন্য আটকা পড়ে ছিল।এই কষ্ট সত্ত্বেও একটি 36 ফুট (11 মিটার) ব্যাস ফাউন্ডেশন পিট খনন করা হয়।1869 সালে ফাউন্ডেশন স্তর এর উপরে 32 ফুট (9.8 মিটার) ক্রমবর্ধমান টাওয়ার এর একটি কঠিন অংশ প্রায় সম্পন্ন হয়েছিল।এটি তার গড় কৃতিত্ব ছিল।উত্তরাঞ্চলীয় বাতিঘর বোর্ড দ্বারা প্রারব্ধ কাজ এর মোট খরচ ছিল £ ৬৫.৭৮৪ পাউন্ড.
আলফা ১ মেট্রো স্টেশন
আলফা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
মান্নারগাঁও ইউনিয়ন
মান্নারগাঁও ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বাদশাহ আব্দুল আজিজ বিমান ঘাঁটি
বাদশাহ আব্দুল আজিজ বিমান ঘাঁটি (قاعدة الملك عبد العزيز الجوية) (আইএটিএ: DHA, আইসিএও: OEDR) প্রকৃতপক্ষে রয়েল সৌদি বিমানবাহিনী নিয়ন্ত্রিত একটি সৌদি বিমান ঘাঁটি যা পুর্ববর্তী দাহরান আন্তর্জাতিক বিমানবন্দর এবং দাহরান বিমানক্ষেত্র হিসাবেও পরিচিত। এটি সৌদি আরবের পূর্বাঞ্চলীয় প্রদেশ দাহরানে অবস্থিত এবং সৌদি আরবের প্রথম বিমানবন্দর। ১৯৪৫ থেকে ১৯৬২ পর্যন্ত মার্কিন যুক্তরাষ্ট্রের বিমানবাহিনী (ইউএসএএফ) দ্বারা পরিচালিত ও নিয়ন্ত্রিত ছিল । মার্কিন বিমানবাহিনীর মেয়াদ শেষে দাহরান বিমানক্ষেত্রটি হয়ে ওঠে দাহরান আন্তর্জাতিক বিমানবন্দর যা একইসাথে রাজকীয় সৌদি বিমানবাহিনীর বাদশাহ আব্দুল আজিজ বিমানঘাঁটি নামে পরিচিত হয়ে ওঠে। বর্তমান মার্কিন যুক্তরাষ্ট্র ও সৌদি আরবের মাঝের সামরিক সম্পর্কের উৎপত্তি ও উন্নয়নের ক্ষেত্রে বিমানবন্দরটির যথেষ্ট প্রভাব রয়েছে।
অবস্থান
সৌদি পূর্বাঞ্চলীয় প্রদেশের প্রধান শহরগুলির বিবেচনায় বাদশাহ আব্দুল আজিজ বিমানঘাঁটিটির অবস্থানঃ আল-থুকবা থেকে ৫ কিলোমিটার পশ্চিমে, খোবার থেকে ৫ কিলোমিটার উত্তর-পশ্চিমে এবং দাম্মাম থেকে ২৫ কিলোমিটার দক্ষিণ-পুর্বে।
ইতিহাস
প্রাথমিকভাবে সৌদি আরবের অবস্থানগত গুরুত্বের কারণে, ১৯৪৩ সালে মার্কিন যুক্তরাষ্ট্র তাদের লেন্ড-লিজ সহায়তার আওতায় সৌদি আরবকে অন্তর্ভুক্ত করে এবং সহায়তা পাবার ক্ষেত্রে সমগ্র আরব বিশ্বের মাত্র তিনটি দেশের মধ্যে সৌদি আরব একটি ছিল। ১৯৪৪ সালে, মার্কিন যুক্তরাষ্ট্র যুদ্ধ বিভাগ (১৯৪৯ সালে যা নাম পরিবর্তন করে মার্কিন যুক্তরাষ্ট্র প্রতিরক্ষা বিভাগ রাখা হয়) সৌদি আরবের দাহরান বা তার কাছাকাছি একটি বিমানঘাঁটি নির্মাণের প্রস্তাব দেয়।
১৯৪৫ সালে মার্কিন যুক্তরাষ্ট্র ও সৌদি আরব দাহরান এয়ার ফিল্ড চুক্তি স্বাক্ষরে সম্মত হয়। এই চুক্তির আওতায় মার্কিন যুক্তরাষ্ট্র আরব-আমেরিকান তেল কোম্পানি (যা পরবর্তীতে আনুষ্ঠানিকভাবে সৌদি আরব তেল কোম্পানি নামে পরিচিত) শহরের নিকটে একটি ছোট বিমান ক্ষেত্র air field নির্মাণ করতে পারে। এখানে "বিমান ঘাঁটি" শব্দটির বিরোধিতা এবং এর পরিবর্তে "বিমান ক্ষেত্র" শব্দটির ব্যবহার প্রকাশ করেছিল সৌদি আরবের সাম্রাজ্যবাদের প্রশ্নে মার্কিন যুক্তরাষ্ট্রের প্রতি সংবেদনশীলতা ও উদ্বেগ। একইসাথে, চুক্তি অনুসারে মার্কিন যুক্তরাষ্ট্র পরবর্তী তিন বছর বিমানক্ষেত্রটি ব্যবহারের পুর্ণ অধিকার সংরক্ষণ করে এবং যুদ্ধ শেষে পূর্ণ মালিকানা সৌদি আরবের কাছে হস্তান্তর করা হবে।
বেসামরিক
নিকটবর্তী দাম্মাম তৈল খনির মাধ্যমে সমগ্র অঞ্চলের অর্থনৈতিক কাঠামো সুদৃঢ় হতে থাকায় ১৯৫০ সালের পরবর্তীতে দাহরান এয়ারফিল্ড বাণিজ্যিক পরিবহনের কেন্দ্র হয়ে উঠে। অধিকন্তু, ট্রান্স ওয়ার্ল্ড এয়ারলাইন্স দাহরানকে তাদের এশিয়া ও ইউরোপের মাঝের আসা-যাওয়া এর সংযোগ কেন্দ্র হিসাবে বেছে নেয়। ক্রমবর্ধমান উন্নয়নের ও সুযোগ সুবিধা বৃদ্ধির ফলাফল হিসাবে দাহরান বিমানক্ষেত্রটি ১৯৬১ সালে (১৯৬২ সালে মার্কিন যুক্তরাষ্ট্রের দখল হস্তান্তর করার কিছু পুর্বে) দাহরান আন্তর্জাতিক বিমানবন্দর হিসাবে প্রতিষ্ঠিত হয়।